Source: http://pisrs.si/Pis.web/pregledPredpisa?id=ODRE925
Timestamp: 2018-04-24 23:15:52+00:00
Document Index: 5886956

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Odredba o začetku opravljanja dejanj izvršbe in zavarovanja po izvršiteljih
Odredba o začetku opravljanja dejanj izvršbe in zavarovanja po izvršiteljih : Uradni list RS, št. 32/00 Odredba o začetku opravljanja dejanj izvršbe in zavarovanja po izvršiteljih (Uradni list RS, št. 32/00) Odredba o začetku opravljanja dejanj izvršbe in zavarovanja po izvršiteljih (Uradni list RS, št. 32/00)
Naslov ang. Order on the start of enforcement activities and insurance by enforcement officers
Datum sprejetja 05.04.2000
EVA 2000-2011-0009
SOP 2000-01-1486
Na podlagi drugega odstavka 299. člena zakona o izvršbi in zavarovanju (Uradni list RS, št. 51/98) izdaja minister za pravosodje
o začetku opravljanja dejanj izvršbe in zavarovanja po izvršiteljih
Ta odredba določa začetek opravljanja dejanj izvršbe in zavarovanja po določbah zakona o izvršbi in zavarovanju, po izvršiteljih, imenovanih z odločbo ministra za pravosodje ter način prenosa na izvršitelje tistih zadev, v katerih je sodišče do uveljavitve te odredbe že izdalo sklep o dovolitvi izvršbe in zadev, v katerih se je po izdaji sklepa o dovolitvi izvršbe, izvršba že začela opravljati.
Dejanja izvršbe in zavarovanja pričnejo izvršitelji opravljati z dnem, ko začne veljati ta odredba.
Z dnem, določenim v prejšnjem odstavku, prenehajo opravljati dejanja izvršbe in zavarovanja sodni izvršitelji, zaposleni na sodiščih.
V zadevah, v katerih je sodišče do uveljavitve te odredbe že izdalo sklep s katerim je dovolilo izvršbo in se izvršba še ni začela opravljati, sodišče izda sklep s katerim določi izvršitelja.
Če je bil v zadevah iz prejšnjega odstavka že plačan predujem za stroške za opravo dejanj izvršbe ali zavarovanja, ga sodišče nakaže na račun izvršitelja, ter po potrebi, v skladu s tarifo za plačilo za delo izvršitelja in povračilo stroškov v zvezi z opravljenim delom, s sklepom naloži upniku doplačilo predujma, oziroma v primeru izdanega in še nerealiziranega sklepa o plačilu predujma, izda še dodaten sklep o doplačilu predujma.
V zadevah, v katerih je sodišče izdalo sklep s katerim je dovolilo izvršbo in se je izvršba že začela opravljati, ostanejo vsa že opravljena dejanja izvršbe ali zavarovanja v veljavi.
S sklepom o določitvi izvršitelja, sodišče določi izvršitelja. Način prevzema že opravljenih dejanj izvršbe ali zavarovanja določi sodišče z odredbo. O prevzemu že opravljenih dejanj se sestavi zapisnik, ki ga podpišeta sodnik in izvršitelj.
Glede predujma za stroške za opravo dejanj izvršbe ali zavarovanja ravna sodišče tako, kot je določeno v 3. členu te odredbe.
Št. MP
Ljubljana, dne 5. aprila 2000.
Zakon 20/78 Zakon o izvršilnem postopku (ZIP)